ת"פ 7976-06-14 משטרת ישראל תביעות- שלוחת רמלה נ' אבו עיאדה - פסקדין
מיקומך באתר: עמוד ראשי >> חיפוש פסקי-דין >> ת"פ 7976-06-14 משטרת ישראל תביעות- שלוחת רמלה נ' אבו עיאדה
ת"פ 7976-06-14 משטרת ישראל תביעות- שלוחת רמלה נ' אבו עיאדה
7976-06-14
המאשימה – מדינת ישראל
עו"ד רון דמרי
1.הנאשם הורשע על פי הודאתו בעובדות כתב האישום המתוקן בביצוע עבירה של הסעה שלא כדין של תושבים זרים בנסיבות מחמירות לפי סעיף 12א(ג)(1א)(ב) לחוק הכניסה לישראל התשי"ב -1952 (להלן: חוק הכניסה לישראל). על פי עובדות כתב האישום המתוקן, ביום 31.5.14 בכביש 1 לכיון מערב בסמוך לפניה לכביש 6, נהג הנאשם ברכב מסוג אוטובוס זעיר ציבורי. הנאשם הסיע ברכב שישה תושבי האזור מבלי שהיה בידם אישור כניסה לישראל כדין.
2.לחובתו של הנאשם 2 הרשעות קודמות: הראשונה משנת 1995 והשניה משנת 2012. בהרשעתו השניה מדובר בהרשעה בעבירות של ניסיון להסיע ברכב תושב זר השוהה בישראל שלא כדין וכן סיוע להתחזות כאדם אחר במטרה להונות. במסגרת הרשעתו השניה, שניתנה ב-ת"פ 19470-06-11 של בית המשפט השלום בירושלים, הנאשם נדון לעונשים הבאים: מאסר על תנאי של 7 חודשים לתקופה של 3 שנים שלא יעבור עבירה לפי חוק הכניסה לישראל, ואשר הינו בר הפעלה במקרה שבפני; קנס; שלילת רישיון נהיגה על תנאי למשך 3 חודשים והתנאי הוא שתוך 3 שנים ממועד מתן גזר הדין, לא יעבור על כל עבירה על חוק הכניסה לישראל ופסילה זו על תנאי הינה ברת הפעלה במקרה שבפני.
3.המאשימה טענה שהעבירה שבה הורשע הנאשם, לא כל שכן, לאור קיומו של מאסר על תנאי בעבירה מאותו הסוג, מחייבת ענישה מחמירה בדמות מאסר מאחורי סורג ובריח. בנוסף לכך, באת כח המאשימה טענה שיש להפעיל את הפסילה על תנאי ולקבוע תקופת פסילה מצטברת, וכן להוסיף רכיבי ענישה של מאסר על תנאי וקנס. יתר על כן, הפנתה לכך שאחד מהנוסעים ברכב נדון בעבר בבית המשפט הצבאי ביהודה בגין עבירות ביטחון שעניינן ניסיון לרכוש נשק וביצוע פיגועים נגד ישראלים ונדון לעונש מאסר בפועל של 42 חודשים.
4.בא כוח הנאשם טען שיש להאריך את המאסר המותנה וזאת לאור נסיבותיו האישיות של הנאשם: נשוי ואב ל- 10 ילדים; אימו אישה חולנית ואשר הוא אחראי על פרנסתה; הנאשם לא ידע אודות הרשעתו של אחד הנוסעים בעבירות ביטחון בעבר בבית המשפט הצבאי.
5.ב-ע"פ 2789-13 מדינת ישראל נ' חאמדי [פורסם בנבו] (4.8.12) כבוד השופט רובינשטיין קבע בפסקה יב' לפסק הדין כי מתחם העונש ההולם לעבירה של הסעה של תושבים זרים ששוהים בישראל שלא כדין, כאשר ההסעה מתבצעת בנסיבות מחמירות, נע בין 5 ועד 15 חודשי מאסר בפועל. לפיכך, זה המתחם שאיישם במקרה שבפני.
הבקשה להארכת המאסר על תנאי